इला भट्ट

इला रमेश भट्ट (७ सेप्टेम्बर १९३३ – २ नोभेम्बर २०२२) एक भारतीय सहकारी आयोजक, कार्यकर्ता र गान्धीवादी थिइन्, जसले सन् १९७२ मा स्वरोजगार महिला सङ्घ (सेवा) नामको महिला व्यापार संघको स्थापना गरेकी थिइन्, र सन् १९७२ देखि १९९६ सम्म यसको महासचिवको रूपमा सेवा गरेकी थिइन्। उनले भारतका महिलाहरूको सामाजिक र आर्थिक विकासको लागि महत्त्वपूर्ण कार्य गरेकी थिइन्। यसमा १२ लाख भन्दा धेरै महिला सदस्यहरू छन्। उनले सेवा सहकारी बैङ्कको पनि स्थापना गरेकी थिइन्। उनी ७ मार्च २०१५ देखि १९ अक्टोबर २०२२ सम्म गुजरात विद्यापिठको कुलपति थिइन्। उनी १३ मे २०१० मा वर्षको निवानो शान्ति पुरस्कारबाट सम्मानित भएकी थिइन्।

व्यक्तिगत जीवन
इला भट्टले सन् १९५६ मा रमेश भट्टसँग विवाह गरेकी थिइन्, त्यसपछि दम्पतीका दुई सन्तान अमिमायी (जन्म १९५८) र मिहिर (जन्म १९५९) भएका थिए।  उनी आफ्नो परिवारसँग गुजरातको अहमदाबादमा बस्दै आएकी थिइन्। उनको मृत्यु २ नोभेम्बर २०२२ मा भएको थियो।

सन्दर्भ सामग्रीहरू

बाह्य कडीहरू

 आधिकारिक वेबसाइट

श्रेणी:सामाजिक कार्यकर्ताहरू
श्रेणी:रमन म्याग्सेसे पुरस्कार विजेताहरू
श्रेणी:महिला सम्पादनथन २०१५ मा बनाइएका वा सुधारिएका लेखहरू
श्रेणी:सन् १९३३ मा जन्म
श्रेणी:सन् २०२२ मा मृत्यु
श्रेणी:गुजराती मानिसहरू